**Timpul-cuc**

*Petruvio*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când e să vii pe lume

te-ntreabă cineva

și chiar dacă ar face-o

ai ști cum e mai bine

și ce-ai alege,

da ori ba?

Copil fiind te bucuri de viață

pentru că viața nu e treaba ta,

iar dacă cineva

te-ar întreba

de-i bine-n astă lume

tu i-ai răspunde,

fără ezitare, da.

Trec anii fără osteneală

și-ajungi să te visezi

Romeo, Făt-Frumos,

ori zmeu, ori stea (de cinema),

iar dacă cineva te-ar întreba

de-i bine-n astă lume,

cu siguranță,

i-ai răspunde da.

Timpul - vicleanul cuc

din zboru-i

o clipă s-a oprit

ca oul să și-l pună

la tine-n suflet

- cuib al speranței -

la clocit.

În timp ce tu clocești speranțe,

clocești și-un ou străin

fără să știi,

iar când un pui a prins să iasă

tu îl hrănești cu sârg

și te gândești

la clipa-n care o să zboare

spre înălțimi,

dar te-amăgești.

Apar alți pui și tu te bucuri

și-ncepi să te-ostenești

mai abitir

pentru că toți îți cer mâncare

și-ai vrea să crească toți

și să-ți priveșți

speranțele-mplinite

ca nu cumva pe lume

degeaba să trăieșți.

Dar într-o zi

observi că lângă cuibu-ți

a apărut un cimitir,

sunt puii tăi - speranțe

hrănite cu sârg și cu sudoare

pe care

timpul-cuc, parșivul,

ia-mpins din cuib afară

și chiar dacă te doare

puiul de cuc

ce-ți cere de mâncare,

ca un nerod,

continui să-l hrăneșți.

Cu timpul timpul-cuc

a crescut mare

și dus e făr' a te-ntreba

și-ajungi

pentru întâia dată

să-ți dai seama

că-n cuibu-ți ai crescut odrasla

ce nu era speranța ta.

Gol ți-a rămas sufletul-cuib,

speranțe nu mai speri să ai

și-acum, când vezi cât de ușor

trec toate și se duc,

ai vrea măcar un ou să poți

să mai clocești,

chiar dacă-i de la timpul-cuc.